**ΠΑΡΟΥΣΙΑΣΗ ΤΜΗΜΑΤΩΝ ΔΙΠΑΕ ΣΤΟ ΠΛΑΙΣΙΟ ΤΟΥ ΣΧΟΛΙΚΟΥ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ**

Το **Τμήμα Πρακτικής Άσκησης και Σταδιοδρομίας Φοιτητών** του ΔΙΠΑΕ, υπό την αιγίδα των Πρυτανικών Αρχών και σε συνεργασία με την Περιφερειακή Διεύθυνσης Εκπαίδευσης (ΠΔΕ) Κεντρικής Μακεδονίας και της Διεύθυνσης Δευτεροβάθμιας Εκπαίδευσης (ΔΔΕ) Ανατολικής, Θεσσαλονίκης διοργανώνουν πενθήμερη εκδήλωση, με θέμα: «Παρουσίαση των τμημάτων του Διεθνούς Πανεπιστημίου της Ελλάδος» στο πλαίσιο του σχολικού επαγγελματικού προσανατολισμού . Η εκδήλωση θα πραγματοποιηθεί διαδικτυακά, στις 15,16,17Φεβρουαρίου 2023, και ώρες 9:00 με 14:00.

Η εκδήλωση απευθύνεται σε όλες τις μαθήτριες και όλους τους μαθητές της Β’ και Γ’ Λυκείου των Γενικών και Επαγγελματικών Λυκείων της Κεντρικής Μακεδονίας, με σκοπό την έγκαιρη και αξιόπιστη ενημέρωση τους, σε σχέση με τις δυνατότητες και προοπτικές σπουδών ανώτατης εκπαίδευσης στο Διεθνές Πανεπιστήμιο της Ελλάδος.

Στην εκδήλωση θα συμμετάσχουν εκπρόσωποι-μέλη ΔΕΠ απ’ όλα τα Τμήματα του Δι.Πα.Ε, οι οποίοι θα παρουσιάσουν το πρόγραμμα σπουδών του κάθε Τμήματος/Σχολής, τις προοπτικές επαγγελματικής εξέλιξης των πτυχιούχων τους και τις συνθήκες απασχόλησής τους στην αγορά εργασίας.

Την εκδήλωση μπορούν να παρακολουθήσουν οι μαθήτριες και μαθητές της Β΄και Γ΄ Λυκείου, σε συνεννόηση με τους καθηγητές/συμβούλους των λυκείων που συμμετέχουν στη συνδιοργάνωση.

Περισσότερες πληροφορίες για την εκδήλωση και τη διαδικτυακή μετάδοσή της στον σύνδεσμο:

[https://youtube.com/live/INGiT73P6nw -15/02/2023](https://youtube.com/live/INGiT73P6nw%20-15/02/2023)

[https://youtube.com/live/GDaRdvxtqts - 16/02/2023](https://youtube.com/live/GDaRdvxtqts%20-%2016/02/2023)

<https://youtube.com/live/HHQcWZVgJWM> - 17/02/2023